Nr. 36894/23 iunie 2023

**Proiect de hotărâre**

**pentru aprobarea modificării și completării HCL nr. 228/2021**

**privind instituirea Programului multianual de interes local SEPSI CARD pentru susţinerea activităților sportive în Municipiul Sfântu Gheorghe, cu modificările și completările ulterioare**

**Consiliul Local al Municipiului Sfântu Gheorghe, în şedinţă extraordinară:**

**Având în vedere Referatul de aprobare al Primarului municipiului Sfântu Gheorghe nr. 36890/23.06.2023;**

**Având în vedere cererea Sepsi Rekreatív SA, înregistrată la Primăria municipiului Sfântu Gheorghe, sub nr. 36829/23.06.2023, prin care propune prelungirea valabilității legitimațiilor tip ”Sepsi Card”;**

**Având în vedere Raportul de specialitate nr. 36891/23.06.2023 întocmit de Direcția Juridică și Restituire a Proprietăților din cadrul Primăriei municipiului Sfântu Gheorghe;**

Având în vedere avizele Comisiilor de specialitate ale Consiliului Local al Municipiului Sfântu Gheorghe;

Având în vedere prevederile Legii nr. 69/2000 a educației fizice și sportului, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere parcurgerea procedurii prevăzută de art. 7 alin. (13) din Legea nr. 52/2003 privind transparenţa decizională în administraţia publică, republicată;

Întrucât perioada de valabilitate se apropie de sfârșit, se impune reglementarea procedurilor de emitere a noilor carduri în regim de urgență, la solicitarea pentru persoanelor interesate;

În conformitate cu prevederile art. 129 alin. (1), alin. (2) lit. d și alin. (7) lit. f din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) și art. 196 alin. (1) lit. a din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**ART. 1. –** Se aprobă modificarea și completarea Regulamentului privind Programul multianual de interes local ”Sepsi Card” aprobat prin HCL nr. 228/2021, cu modificările și completările ulterioare, după cum urmează:

I. La articolul 8 alineatul (4) va avea următorul cuprins:

*”(4) Cererea însoțită de documentele menționate la art. 7 se depune la sediul Bazei de înot și recreere ”Román Vilmos”, str. Lunca Oltului, nr. 7, et. 1 sau la sediul Primăriei municipiului Sfântu Gheorghe, str. 1 Decembrie 1918, nr. 2, în zilele de lucru, între orele 9,00-15,00”*

II. Articolul 10 va avea următorul cuprins:

”*Art. 10.- Modul de soluționare a cererilor va adusă la cunoștința solicitanților în termen de 24 de ore de la soluționare, prin e-mail.”*

III. Articolul 12 va avea următorul cuprins:

*”Art. 12.- (1) Legitimațiile tip ”SEPSI CARD” se vor emite cu o valabilitate de 2 ani și vor putea fi ridicate de la sediul Bazei de înot și recreere ”Román Vilmos”, str. Lunca Oltului, nr. 7 et. 1.”*

*(2) După expirarea perioadei de valabilitate a legitimației, emiterea unei noi legitimații se face pe o durată de 2 ani, la cererea persoanei interesate însoțită de documentele prevăzute la art. 7, cu reconfirmarea condițiilor de eligibilitate prevăzute la art. 6 din Regulament. ”*

**ART. 2. -** Regulamentul, anexa nr. 1 la HCL nr. 228/2021 privind instituirea Programului multianual de interes local SEPSI CARD pentru susţinerea activităților sportive în municipiul Sfântu Gheorghe, cu modificările și completările ulterioare, se înlocuiește cu anexa la prezenta hotărâre din care face parte integrantă.

**ART. 3**. - Cu ducerea la îndeplinire a prevederilor prezentei hotărâri se însărcinează Direcția Juridică și Restituire a Proprietăților din cadrul Primăriei municipiului Sfântu Gheorghe și Sepsi Rekreat**í**v SA.

Sfântu Gheorghe, la \_\_\_\_\_\_\_\_\_\_.

Anexa la HCL nr. \_\_\_\_\_/2023

**REGULAMENT**

**privind Programul multianual de interes local „****SEPSI CARD”**

**în Municipiul Sfântu Gheorghe**

# CAPITOLUL I - Dispoziţii generale

**Art. 1.** - Prezentul Regulament stabileşte cadrul general şi procedura Programului multianual de interes local „SEPSI CARDîn municipiul Sfântu Gheorghe”, instituit de Consiliul Local al Municipiului Sfântu Gheorghe prin HCL nr. 228/2021, cu modificările și completările ulterioare.

**Art. 2. -** Scopul şi obiectivele Programului constau în înlesnirea accesului cetățenilor cu domiciliul/reședința în municipiul Sfântu Gheorghe prin folosirea cardului SEPSI CARD, inclusiv a elevilor și preșcolarilor care nu au domiciliul/reședința în municipiul Sfântu Gheorghe, dar frecventează cursurile învățământului preuniversitar în această localitate, la serviciile publice asigurate de către Consiliul Local al Municipiului Sfântu Gheorghe și a entităților aflate sub autoritatea Consiliului Local, prin acordarea unor categorii de facilităţi, în vederea promovării unui stil de viață sănătos și pentru creșterea calității vieții.

**Art. 3.** – Programul instituit are caracter multianual.

**CAPITOLUL II – Beneficiarii programului**

**Art. 4.** – Beneficiarii programului sunt cetățenii cu domiciliul/reședința în municipiul Sfântu Gheorghe, inclusiv elevii și preșcolarii care, deși nu au domiciliul/reședința în municipiul Sfântu Gheorghe, frecventează cursurile învățământului preuniversitar în această localitate.

**CAPITOLUL III – Categorii de facilităţi**

**Art. 5.** – (1)Facilităţile prevăzute în prezentul Regulament, vor fi acordate beneficiarilor programului în baza legitimației pe suport plastic ”SEPSI CARD” și includ acces la obiectivele administrate de SEPSI REKRATÍV: Baza de Înot şi Recreere **(**piscină acoperită, ştrandul municipal, SPA şi grota salină), patinoarele din municipiului Sfântu Gheorghe și pârtiile de schi din Şugaş-Băi.

(2)Categoriile de facilități sunt cuprinse în anexa nr. 1 la prezentul Regulament.

(3) Modelul legitimației ”SEPSI CARD” este prevăzut de anexa nr. 2 la prezentul Regulament.

**CAPITOLUL IV - Criterii de eligibilitate**

**Art. 6.** – Pentru a beneficia de SEPSI CARD, este necesară îndeplinirea cumulativă a următoarelor condiţii:

a) persoana interesată să aibă domiciliul/reședința pe teritoriul administrativ al municipiului Sfântu Gheorghe, sau să facă dovada că frecventează cursurile unei unități de învățământ preuniversitar din localitate (carnet de elev sau adeverință de la unitatea de învățământ preșcolar);

b) să nu aibă datorii la bugetul local;

c) solicitantul să nu mai beneficieze de aceleași categorii de facilități în cadrul altui program instituit la nivel local;

**CAPITOLUL V - Documente necesare**

**Art. 7.** – Persoanele interesate vor aplica la acest program în baza unui dosar care va cuprinde următoarele documente:

a) cerere - anexa nr. 3 la prezentul Regulament;

b) act de identitate ( copie) sau, după caz, carnet de elev (copie) sau adeverință de la unitatea de învățământ preșcolar;

c) declarația pe propria răspundere că nu are are datorii la bugetul local (elevii și preșcolarii nu au obligația de a declara cu privire la datoria la bugetul local);

d) fotografie mărime 2,5 x 2,5 cm.

**CAPITOLUL VI – Procedura**

**Art. 8.** – (1) Dosarul menționat la art. 7 alin. (1) se poate depune în format fizic (pe hârtie) și în format electronic (online).

(2) Persoanele interesate de obținerea ”SEPSI CARD”, pot completa formularul tipizat în format online pe site-ul [www.Rekratív.club](http://www.rekreativ.club) sau pe hârtie.

(3) În cazul elevilor și preșcolarilor care nu au capacitate de exercițiu, sau au capacitate de exercițiu restrânsă, cererea va fi semnată de/și de reprezentantul legal al elevului.

(4) Cererea însoțită de documentele menționate la art. 7 se depune la sediul Bazei de înot și recreere ”Román Vilmos”, str. Lunca Oltului, nr. 7, et. 1 sau la sediul Primăriei municipiului Sfântu Gheorghe, str. 1 Decembrie 1918, nr. 2, în zilele de lucru, între orele 9,00 – 15,00.

(5) Cererea pe suport hârtie va fi accesibilă la sediul Bazei de înot și laPrimăria municipiului Sfântu Gheorghe, Compartimentul Relaţii cu Publicul, Informaţii, Registratură. Urmând a se depune tot aici.

(6) Cererea va cuprinde o declaraţie pe propria răspundere privind faptul că nu beneficiază de aceleași categorii de facilități în cadrul altui program instituit la nivel local, precum și declarația pe propria răspundere că nu are datorii la bugetul local.

**Art. 9.** – Cererile vor fi analizate din punct de vedere al eligibilității și vor fi soluționate în termen de 72 ore de la depunere de către personalul Sepsi Rekratív SA.

**Art. 10**.- Modul de soluționare a cererilor va adusă la cunoștința solicitanților în termen de 24 de ore de la soluționare, prin e-mail.

**Art. 11.** (1) – Împotriva modului de soluționare a cererii, persoana interesată poate formula contestație în termen de 24 ore de la data comunicării soluției.

(2) Contestaţiile se vor soluţiona prin decizie de către o Comisie din cadrul Sepsi Rekratív SA în termen de 24 de ore de la depunerea acestora.

(3) Decizia de admitere sau, după caz, de respingere a contestației se comunică contestatorului în termen de 24 ore de la data soluționării prin e-mail.

(4) Decizia prevăzută la alin. (3) privind soluționarea contestației poate fi atacată în condițiile Legii nr. 554/2004 a contenciosului administrativ.

**Art. 12.** – (1) Legitimațiile tip ”SEPSI CARD” se vor emite cu o valabilitate de 2 ani și vor putea fi ridicate de la la sediul Bazei de înot și recreere ”Román Vilmos”, str. Lunca Oltului, nr. 7, et. 1.

(2) După expirarea perioadei de valabilitate a legitimației, emiterea unei noi legitimații se face la cererea persoanei interesate însoțită de documentele prevăzute la art. 7, cu reconfirmarea condițiilor de eligibilitate prevăzute la art. 6 din Regulament.

**Art. 13.** - (1) Legitimația ”SEPSI CARD” nu este transmisibilă.

(2) În situația pierderii sau deteriorării legitimației menționate la alin. (1), titularul va achita contravaloarea duplicatului acestuia în sumă de 5 lei, la sediul Sepsi Rekratív, odată cu ridicarea cardului.

**Art. 14.** – În cazul în care survin modificări privind criteriile de eligibilitate care sunt de natură a conduce la pierderea dreptului de a beneficia de facilităţile stipulate în prezentul Regulament, beneficiarii sunt obligaţi să aducă la cunoştinţa Sepsi-Rekratív SA situaţia care generează pierderea dreptului, în termen de 10 zile de la ivirea acesteia, sub sancţiunea recuperării sumelor aferente reducerilor aplicate de la momentul pierderii dreptului, cu penațitățile de întârziere aferente.

**Art. 15. –** La desfășurarea activităților sportive și de recreere se vor respecta strict reglementările legale în vigoare privind sănătatea publică.

**Anexa nr. 3 la Regulament**

**Către**

**SEPSI REKREATIV S.A. SFÂNTU GHEORGHE**

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_, identificat prin C.I. seria \_\_\_ nr. \_\_\_ eliberat de \_\_\_\_\_\_\_\_\_ la data de \_\_\_\_\_\_\_, CNP: \_\_\_\_\_\_\_\_\_\_\_\_\_\_\_\_\_\_, domiciliat/ă în , tel:\_\_\_\_\_\_\_\_\_\_\_, e-mail:\_\_\_\_\_\_\_\_\_\_\_\_\_\_\_\_\_\_\_,

în baza prevederilor art. 7 din Regulamentul privind Programul multianual de interes local „SEPSI CARD”în Municipiul Sfântu Gheorghe aprobat prin H.C.L. nr 228/2021, cu modificările și completările ulterioare, formulez prezenta

**CERERE**

Prin care solicit aprobarea participării la **Programul multianual de interes public ”SEPSI CARD”** ce se deruleză în baza HCL nr. 228/2021, cu modificările și completările ulterioare și, în consecință, să-mi eliberați legitimația ”SEPSI CARD”.

Am luat la cunoștință prevederile Regulamentului programului multianual de interes public ”SEPSI CARD” în Municipiul Sfântu Gheorghe și declar pe propria răspundere, sub sancțiunea prevăzută de Codul Penal, faptul că, nu beneficiez de aceleași categorii de facilități în cadrul altui program de interes local, în conformitate cu prevederile art. 6 lit c) din Regulament. În caz contrar, mă oblig să restitui suma acordată cu titlu de facilitate, cu penalități de întârziere, în termen de 15 zile de la notificarea comunicată în acest sens.

Totodată, declar pe propria răspundere, sub sancțiunea prevăzută de art. 326 C. penal, că nu am datorii la bugetul local.

Anexez următoarele acte:

1. Actul de identitate/ copie semnată ”conform cu originalul”;

sau

2. Document care atestă calitatea de elev/preșcolar (carnetul de elev/adeverință de la unitatea de învățământ preșcolar).

3. Fotografie mărime 2,5 x 2,5

Menționez că am luat la cunoștință prevederile din Regulamentul (UE) 679/2016 privind protecția datelor cu caracter personal privind libera circulație a acestor date și declar în mod explicit că îmi dau acordul în vederea prelucrării datelor cu caracter personal doar în scopul obținerii legitimației SEPSI CARD.

Data:\_\_\_\_\_\_\_\_\_\_ Semnătura\_\_\_\_\_\_\_\_\_\_\_

**Nr. 36891/23.06.2023**

**RAPORT DE SPECIALITATE**

**pentru aprobarea modificării și completării HCL nr. 228/2021 privind instituirea Programului multianual de interes local SEPSI CARD pentru susţinerea activităților sportive în Municipiul Sfântu Gheorghe, cu modificările**

**și completările ulterioare**

**Sepsi Rekratív SA prin adresa înregistrată la Primăria municipiului Sfântu Gheorghe, sub nr. 36829/23.06.2023, propune prelungirea valabilității legitimațiilor tip ”Sepsi Card”;**

La nivelul comunității locale există o preocupare reală pentru dezvoltarea educației fizice și sportului, aceste activități având un rol important și o funcție socială într-o colectivitate, iar înlesnirea accesului la aceste activități este un deziderat al autorității administrației publice locale prin acordarea de facilități la:Baza de Înot şi Recreere *Román Vilmos* (piscină acoperită, ştrandul municipal, spa şi grota salină), patinoarele din Municipiul Sfântu Gheorghe și pârtiile de schi din Şugaş-Băi;

În acest sens s-a adoptat HCL nr. 228/2021 privind aprobarea instituirii Programului multianual de interes local SEPSI CARD pentru susținerea activităților sportive și recreative în municipiul Sfântu Gheorghe cu modificările și completările ulterioare, în baza căreia s-au emis legitimațiile tip Sepsi Card pentru o perioadă de valabilitate de 2 ani.

Întrucât perioada de valabilitate se apropie de sfârșit, se impune reglementarea procedurilor de emitere a noilor carduri, la solicitarea pentru persoanelor interesate.

Având în vedere prevederile art. 129 alin. (1) din OUG nr. 57/2019 privind Codul Administrativ ”*Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale”* .

Având în vedere cele prezentate, considerăm că nu există nici un impediment în adoptarea unei hotărâripentru aprobarea modificării și completării HCL nr. 228/2021 privind instituirea Programului multianual de interes local SEPSI CARD pentru susţinerea activităților sportive în Municipiul Sfântu Gheorghe, cu modificările și completările ulterioare, în conformitate cu proiectul de hotărâre.

Director executiv,

Morar Edith

**Nr.36890/23.06.2023**

**REFERAT DE APROBARE**

**pentru aprobarea modificării și completării HCL nr. 228/2021 privind instituirea Programului multianual de interes local SEPSI CARD pentru susţinerea activităților sportive în Municipiul Sfântu Gheorghe,**

**cu modificările și completările ulterioare**

La nivelul comunității locale există o preocupare reală pentru dezvoltarea educației fizice și sportului, aceste activități având un rol important și o funcție socială într-o colectivitate, iar înlesnirea accesului la aceste activități este un deziderat al autorității administrației publice locale, presupunând facilități la:Baza de Înot şi Recreere *Román Vimos* (piscină acoperită, ştrandul municipal, spa şi grota salină), patinoarele din Municipiul Sfântu Gheorghe și pârtiile de schi din Şugaş-Băi;

În acest sens s- a adoptat HCL nr. 228/2021 privind aprobarea instituirii Programului multianual de interes local SEPSI CARD pentru susținerea activităților sportive și recreative în municipiul Sfântu Gheorghe cu modificările și completările ulterioare, în baza căreia s-au emis legitimațiile tip Sepsi Card pentru o perioadă de valabilitate de 2 ani.

Întrucât perioada de valabilitate se apropie de sfârșit, se impune reglementarea procedurilor de emitere a noilor carduri, la solicitarea pentru persoanelor interesate.

Pentru motivele prezentate, propun adoptarea hotărârii pentru modificarea și completarea Regulamentului privind instituirea Programului multianual de interes local SEPSI CARDaprobat prin HCL nr. 228/2021, cu modificările și completările ulterioare, în sensul reglementării procedurii de emitere a noilor carduri, la cererea persoanelor interesate.

**PRIMAR**

**ANTAL ÁRPÁD-ANDRÁS**